இந்நிலையில், காரைக்கால் பகுதி திருப்பட்டினம் நெடுந்தெருவில் விநாயகர் சதுர்த்தியையொட்டி, பால விநாயகர் குழு சார்பில் விநாயகர் பிரதிஷ்டை செய்யப்பட்டு, வியாழக்கிழமை இரவு நீர்நிலையில் கரைப்பதற்காக ஊர்வலமாக கொண்டு செல்லப்பட்டது. ஊர்வலத்துக்கு காலை 10 முதல் மாலை 6 மணி வரை மட்டுமே காவல் துறை அனுமதி வழங்கியது. ஆனால் ஊர்வலம் நெடுந்தெருவில் இருந்து புறப்பட்டு திருப்பட்டினம் பகுதி முழுவதும் சென்றுவிட்டு வெள்ளிக்கிழமை அதிகாலை 1 மணிக்கு மேல்தான் கொண்டு சென்று திருமலைராஜனாற்றில் கரைக்கப்பட்டுள்ளது. இதனால், போலீசாரின் அனுமதியை மீறி ஊர்வலம் நடத்தப்பட்டதாகவும், அரசு உத்தரவை மீறியதால் பால விநாயகர் குழுவை சேர்ந்த கபிலன், பாலமுருகன் உள்ளிட்ட 50 பேர் மீது போலீஸார் வழக்குப் பதிவு செய்து விசாரணை மேற்கொண்டுள்ளனர்.